Революция нефть баҙарҙарында бығаса күрелмәгән тотороҡһоҙлоҡҡа килтерә. Иранда нефть сығарыу кәмей, ҡайһы ваҡыт нулгә тиклем тиерлек. Әгәр 1977 йылда Иран тәүлегенә 7 миллион баррель нефть сығарһа, революциянан һуңғы тәүге айҙарҙа көндәлек етештереү күләме 0,5 миллион баррельгә тиклем кәмей. Бындай ҡырҡа түбәнәйеү нефттең донъя хаҡтарына етди йоғонто яһай: әгәр 1974 йылдан 1978 йылға тиклем хаҡтар барреленә $10,73-тан $13,39-ға тиклем үҙгәрһә, революциянан һуң АҠШ-та спот баҙарының хаҡы 28 долларға етә, был ОПЕК-тың рәсми хаҡынан ике тапҡырға ҡиммәтерәк була, ул барреленә $13,34 тәшкил итә.